	紫微斗数论命要诀
	向实寻虚，从无取有。触类旁通，或体或用。

	
	内外交争，斗转星移。钩深致远，限年月时。

	周易预测及命理研究  
	宫限变化，岂可执一。星类万象，斯为易理。

	[紫微]


紫微居子午，科权禄照最为奇。

紫微守命丑宫，前有吉曜来呼号，必当大权之职。

紫微居午，无羊陀，甲丁己生人，位至公卿。

紫微男亥女寅宫，壬甲生人富贵同。

紫微居卯酉，遇劫空四煞，多为脱俗僧人。

紫微无辅弼同行，则为孤君，美中不足。

紫微遇凶星，虽获吉而无道。

紫微天府，全依辅弼之功。

紫府同宫，终身福厚。

紫府同宫，无煞凑，甲生人享福终身。

紫府朝垣，食禄万钟。

紫府朝垣活禄逢，终身福厚至三公。

紫微与天府、左右、昌曲、禄马三合，极吉，食禄千钟，巨富大贵。

紫府日月居旺地，断定公侯器。

紫府夹命为贵格。

紫微贪狼同宫于卯酉，不忠不义，暱近奸人。

紫微贪狼为至淫，男女邪淫。

女命，紫微与贪狼同宫，男女邪淫。

紫微守命，天相左右来夹拱，为君臣庆会，有治国经邦之才。

紫微七杀化权，反作祯祥。

紫微七杀加空亡，虚名受荫。

紫微七杀同宫会四煞，不贵，孤独、刑伤。

紫破命临于丑未，再加吉曜，富贵堪期。

紫微破军，无左右，无吉曜，凶恶胥吏之徒。

紫微辰戌遇破军，富而不贵有虚名。

紫微辰戌遇破军，君臣不义。

紫微遇破军在辰戌丑未四墓宫，主为臣不忠，为子不孝。

紫微昌曲，富贵堪期。

紫微辅弼同宫，一呼百诺，居上品。

辅弼夹帝为上品，桃花犯主为至淫。（身命紫微与贪狼同宫，男女邪淫，奸诈巧语。得辅弼夹帝，贪狼受制，则不拘此论）

紫微禄存同宫，贵不可言。

紫微与诸煞同宫，诸吉合照，君子在野，小人在位，主人奸诈假善。

紫微权禄遇羊陀，虽获吉而无道，主为人心术不正。

紫微居财帛，更兼化禄富奢翁。或遇禄存亦可。

紫微遇武曲破军羊陀，欺公祸乱，只宜经商。

女命紫微在寅午申宫，吉贵美，旺夫益子。

女命紫微在子午酉及巳亥，加四煞，美玉瑕玷，日后不美。

运衰限衰，喜紫微之解凶恶。

	[天机]


天机与天梁、左右、昌曲会合，文为清显，武为忠良。

天机在丑未陷地守命，遇四煞冲破，下局，宜经商习艺。

天机巳亥逢，好饮、离宗、奸狡重。

机月同梁作吏人。（命在寅申方论。此四星必三合曲全，方准刀笔功名可就。加化忌下格，若无四星，三者难成）

天机与太阴同于寅申，难免跋涉他乡。

天机与巨门同于卯酉，必退祖而自兴。

巨机酉上化吉者，纵遇财官也不荣。

机梁会合善谈兵，居戌亦为美论。（孟子迁移戌宫，有机梁。为机梁加会格）

机梁同在辰戌宫守命，加吉曜，富贵慈祥。

机梁同在辰戌宫守命，逢空亡，偏宜僧道。

机梁加恶煞同宫，狗偷鼠窃。

女命，天机入庙，性刚机巧，有机柄，持家，旺夫益子，有福有寿。

女命，天机在寅申卯酉守命，虽有富贵不免淫佚，寅申守照，福不全美。

女命，天机与太阴、巨门、天梁同宫，遇羊陀火铃冲合，淫贱、偏房、娼婢，否则伤夫克子。

	[太阳]


太阳守命于卯辰巳午，见诸吉守照，必大贵；见诸凶，亦为公卿门下士。

太阳守命于未申，为人先勤后惰。

太阳守命于酉，贵而不显，秀而不实。

太阳守命于戌亥子，逢巨门，一生劳碌贫忙，更主眼目有伤，与人寡和招非。

太阳守命，日生庙旺，夜生陷。

太阳守命，落陷，劳心费力，虽化权禄亦凶，官禄不显，先勤后惰，成败不一，但出外离祖可吉。

太阳守命，落陷，加凶煞带疾，化忌目疾。

太阳守命于卯地，昼生人富贵荣华。（为日照雷门格）

太阳居午，谓之日丽中天，有专权之贵，敌国之富。

太阳居午，庚辛丁己生人富贵双全。

太阳会文昌于官禄，皇殿朝班，富贵全美。

太阳化忌，是非日有，目还伤。

女命端正太阳星，早配贤夫信可凭。（太阳守命，居卯辰巳午，无煞加，旺夫益子。陷地平常）

太阳在夫妻宫，男为诸吉聚，可因妻得贵；陷地加煞，伤妻不吉。

太阳在子女宫，入庙加吉，得八座，主生贵子，权柄不小。

太阳在财帛宫，庙旺，会吉相助，不怕巨门，无空劫，一生主富。

太阳在迁移宫，难招祖业，移根换叶，出祖为家。

太阳在田宅宫，庙旺，得祖、父荫泽。

太阳入限，庙旺，左右诸吉星皆至，大小二限俱到，必有骤兴之喜。

太阳入限，陷地，羊陀铃星集限，主目下有忧，或生克父母。

日月夹命、夹财，加吉曜，不权则富。（加羊陀冲守，宜僧道）

日月同未，安命丑，侯伯之材。（唯亦须化吉方佳。丙辛人吉）

日月同丑，安命未，侯伯之材。（同上注解）

日巳月酉，安命丑，佐九重于尧殿。（为日月并明格，辛乙生人合格。丙生人主贵，丁生人主富。加四煞空劫平常）

日卯月亥，安命未，蟾宫折桂之荣。（为明珠出海格，主财官双美）

日辰月戌并争耀，权禄非浅。（日安命辰宫，月戌宫对照。月安命戌宫，日辰宫对照）

日月科禄丑未中，定是方伯公。

日居卯辰巳，月入酉戌亥，在此六宫安身命，早遂青云之志。（亦宜见昌曲魁钺）

日月守命于丑未，昌曲夹之贵且显。

日月会昌曲，出世荣华。

日月最嫌反背，乃为失辉。（太阳在申酉戌亥子，或夜生人，乃为失辉。太阴在卯辰巳午未，或昼生人，乃为失辉）

日月守命，不如照合并明。（日月守命，吉多主吉，凶多主凶。若吉少亦不为美论）

日月命身居丑未，三方无吉反为凶。（子午辰戌命身则佳）

日月左右合为佳。

日月羊陀多克亲。

日月陷宫逢恶煞，劳碌奔波。

日月在疾厄宫或命宫，逢空亡，必主腰驼目瞽。

日月照壁。（日月临田宅宫是也，喜居墓库）

	[武曲]


武曲守命，西北生人福厚，东南生人平常。

武曲庙垣，威名赫奕。（为将星得地格。辰戌丑未生人，安命辰戌丑未宫，主富贵。如不在辰戌丑未者次之）

武曲闲宫，多手艺。（武曲在巳亥宫守命。加煞者，手艺安身）

武曲守于财帛，多为财赋之官。

财居财位，遇者富奢。（武曲、紫微、天府居于财帛宫，又兼化禄及禄存，必主富奢。二限者逢之，主大发迹）

武曲天府同宫于子午，主有寿。

武曲贪狼同宫于丑未，主少年不利，先贫后富，悭吝之人。

武曲戌亥上，最怕逢贪狼。（武曲坐命戌亥，三方或对宫见贪狼，化忌加煞。定主少年不利）

武曲贪狼加煞忌，技艺之人。

武曲贪狼财宅位，横发资财。

武曲天相同宫于寅申，逢昌曲，定主聪明巧艺。

武曲加吉坐迁移，巨商高贾。（吉多方论）

武曲七杀会擎羊，因财持刀。

武曲七杀火星同宫，因财被劫。

武曲破军同宫于巳亥，难贵显。

武曲破军，破祖破家劳碌。

武曲破军同于财宫，财到手而成空。

武曲会破军廉贞于卯宫，必见木压雷惊。

武曲与破军贪狼会于子宫，必主投河溺水。

武曲与廉贞会于卯宫，必主破败。

武曲与廉贞贪狼及七杀会合，便作经商。

武曲入庙，与昌曲同宫，出将入相。

武曲魁钺居庙旺，财赋之官。

武曲禄马同宫，发财远乡。

武曲羊陀兼火宿，丧命因财。

武曲火铃同宫，因财被劫。

武曲遇羊陀，主孤克。

武曲守命，四煞冲破，孤贫不一，破相延寿。

武曲之星为寡宿。（夫星柔弱，妇夺夫权，方免刑克。若两刚相敌，必主刑克生离）

武曲破军同宫于巳亥，临大小二限之中，主是非之挠。

	[天同]


天同守命，不怕劫煞相侵，不怕诸煞同宫。

天同会吉寿元长。

天同戌宫为反背，丁人化吉主大贵。

天同居巳亥守命，会四煞，残疾孤克。

天同太阴同在午宫守命，加煞重，肢体羸黄。

天同守命，遇巨门火铃，必生异痣。

天同天梁同在寅申守命，甲乙丁己生人福厚。

天同守命，遇左右昌梁，贵显。

天同擎羊居午位，丙戊生人镇御边疆。（为马头带箭格。富且贵）

天同擎羊同宫，身体遭伤。

天同陀罗同宫，肥满而目渺。

女命天同必是贤。（子生人命坐寅，辛生人命坐卯，丁生人命坐戌，入格。丙辛生人命中吉。巳亥逢此化吉，虽美必淫）

女命天同，聪明伶俐。逢煞冲破，刑夫克子。

女命，天同太阴同宫，虽美而淫，偏房侍妾。

女命，天同天梁同宫，宜作偏房。

	[廉贞]


廉贞在命身宫为次桃花，若居旺宫，则赌博迷花而致讼。

廉贞在未申宫守命，无四煞，富贵声扬播远名。（为雄宿朝垣格。加煞平常）

廉贞巳亥宫守命，主下贱孤寒，弃祖离家。

廉贞卯酉宫守命，加四煞，公门胥吏。（或巧艺之人）

廉贞贪煞破军逢，文曲迁移作吏戎。

廉贞七杀居庙旺，反为积富之人。（廉贞七杀同宫在未，或七杀居午，廉贞在申。身命遇之是也。若陷地化忌，贫贱残疾）

廉贞会七杀，居巳亥，流荡天涯。

廉贞七杀会擎羊于官禄，枷杻难逃。

廉贞破军会擎羊与迁移，死于外道。

廉贞破军火铃同宫，狼心狗肺。

廉贞破军火星居陷地，自缢投河。

廉贞破军与日月以济行，目疾不免。

廉贞遇文曲，好礼乐。

廉贞遇七杀，显武职。

廉贞遇禄存，主富贵。

廉贞擎羊同宫，是非日有。

廉贞遇羊陀，脓血不免。

廉贞同火星于陷宫之地，主投河自缢。

廉贞逢武曲破军，祖业必破。

廉贞遇武曲于受制之乡，恐木压蛇伤。

廉贞四煞同宫，遭刑戮或终身不能发达。

廉贞白虎，刑杖难逃。（流年太岁并小限坐宫，又值白虎加临，主官非，遭刑杖）

仲由威猛，廉贞入庙遇将军。（申安命，二星同宫是也）

女命，廉贞清白能相守。（甲己庚癸生人，安命申酉亥子宫。丙辛乙戊生人，安命寅卯巳午宫。若辰戌丑未反贱）

Top
	[image: image7.png]



	[天府]


天府临戌有星扶，腰金衣紫。（甲己生人会吉，无煞凑）

天府戌宫无煞凑，甲己人腰金又且富。（加四煞有疵）

天府居午，戌宫天相来朝，甲生人一品之贵。

府相同来会命宫，千钟食禄。（安命寅申宫，府相在财帛官禄宫辅者上格，为府相朝垣格。别宫次之）

安命寅宫，府午宫，相戌宫来朝，位登一品之荣。（甲生人遇之亦佳）

天府武曲居财宅，更兼权禄富奢翁。（有左右禄存亦美）

天府武曲禄存，必有巨万之富。

天府昌曲左右，高第恩荣。

左府同宫，尊居万乘。

天府守命，羊陀火铃会合，主人奸诈。

天府守命，忌落空亡，主人孤立。

天府天相，乃为衣禄之神，为仕为官，定主亨通之兆。

	[太阴]


太阴守命，庙见诸吉，富且贵。

太阴守命，夜生人不宜陷，陷则克母，男且克妻。

太阴在身宫逢之，主随娘继拜或离祖过房。

太阴在命身宫，庙旺，主一生快乐。

太阴守命，落陷，化吉科权禄返凶，出外离祖吉，更遇四煞，酒色邪淫，下贱夭折。

太阴守命，落陷，与羊陀火铃同宫，肢体伤残。

太阴居子，号曰水澄桂萼，得清要之职，忠谏之才。

太阴居子，丙丁生人，富贵忠良。

月朗天门于亥地，进爵封侯。（为月朗天门之格。子年生人，夜生者合局，不贵则大富。丙丁生人主贵，壬癸生人主富，亦要三方吉拱）

太阴与天机昌曲同宫于寅，男为仆从女为妓。

太阴在戌守命，太阳在辰对照，主富贵。

太阴禄存同宫，左右相逢富贵翁。

太阴文曲同宫，定是九流术士。

阴阳会昌曲，出世荣华。（命坐日月，财官二宫昌曲来会。或命坐昌曲，财官二宫日月来会。再遇魁钺吉星，主富贵）

太阴同文曲于妻宫，蟾宫折桂之荣。（文昌亦然。在命身宫则为巧艺之人）

太阴居财帛，多为财赋之官。

太阴居疾厄，遇陀罗，主目疾。遇火铃，为灾。

太阴羊陀，必主人离财散。

日月最嫌反背，乃为失辉。（太阳在申酉戌亥子，乃为失辉。太阴在卯辰巳午未，乃为失辉）

月曜、天梁女淫贫。（太阴寅申宫，天梁巳亥宫，女命值之，多主淫贫，或偏房侍妾）

	[贪狼]


贪狼入庙，辰戌丑未宫坐命，或落空亡，反能习正。

贪狼加吉坐长生，寿考永无彭祖。（贪狼守命，加吉，坐长生于寅申巳亥四宫，主寿）

贪狼入庙寿元长。

贪狼子午卯酉宫守命，终身不能有为。（寅午戌生人命坐午宫，申子辰生人命坐子宫，巳酉丑生人命坐酉宫，亥卯未生人命坐卯宫）

贪会旺宫，终身鼠窃。

贪狼紫微同宫，如无制，是无益之人。（得辅弼昌曲夹制，则无此论）

贪狼武曲同宫，为人谄佞奸贪，自私自利，无公德心。

贪狼武曲同宫，先贫而后富。（利己损人。命有紫微日月左右昌曲拱照，限逢禄权科，则贵显论）

贪武墓中居，三十才发福。（为贪武同行格）

贪狼武曲同守身，无吉命反不长。（命无吉曜，身有贪武，孤贫）

贪狼四生四墓宫，破军忌煞百工通。

贪武破军无吉曜，迷恋花酒以亡身。（或作手艺）

贪武同行，威压边夷。（贪武遇大旺地是也）

贪狼廉贞同宫，男浪荡，女多淫，酒色丧身。

贪狼廉贞同宫于巳亥，不纯洁且遭官刑。

贪狼陷地，加羊陀忌星，孤贫破相残疾，有斑痕疤痣。

贪狼巳亥陷地加煞，不为屠人亦遭刑。

贪狼加煞同乡，女偷香而男鼠窃。

贪狼会煞无吉曜，屠宰之人。

贪狼擎羊居午位，丙戊生人镇边疆。（为马头带箭格，富而且贵）

贪狼火铃于四墓宫，豪富家资侯伯贵。（辰戌宫佳，丑未宫次之，若守照俱可论吉。加羊陀空劫不合此格）

贪狼火星居庙旺，名振诸邦。（辰戌丑未安命，三方吉拱尤美。卯宫安命，无煞次之。加羊陀空劫不合此格）

贪铃并守，将相之名。（辰戌丑未子宫安命，加吉，戊己生人合格）

贪狼羊陀同宫，为屠宰。（在午宫不是）

贪狼亥子遇羊陀，为名泛水桃花。（男女贪花迷酒丧身，有吉曜则吉）

贪狼陀罗在寅宫，号曰风流彩杖。

贪狼昌曲同宫，必多虚而少实。

女命，贪狼在亥子遇羊陀，多嫉妒。（逢禄马不美）

女命，贪狼巳亥陷地守命，加煞，必为娼妓。

	[巨门]


巨门庙旺，虽富贵亦不耐久。

巨门守命身宫，一生招口舌是非。

巨门子午科权禄，石中隐玉福兴隆。（为石中隐玉格，富而且贵，辛癸生人上格。丁己生人次之，丙戊生人主困）

巨门辰戌不得地，辛人命遇反为奇。

辰戌应嫌陷巨门。（辛生人命遇反为奇格。余皆不吉）

巨门丑未陷地，为下格。

巨机居卯，公卿之位。（巨机二星在卯同宫吉，在酉同宫则不美。为巨机同临格）

巨机居卯，乙辛丙生人，位至公卿。（不贵即富。但甲生人平常，因甲禄在寅，卯宫有擎羊破格也）

巨机酉上化吉者，纵有财官也不终。（如值，孤贫多有寿，巨富即夭亡，加化忌尤凶）

女命，巨门天机为破荡。（女命巨机同宫于卯酉，虽富贵不免淫佚）

巨日同宫，官封三代。（寅宫安命，无劫空四煞上格。申宫次之）

巨日寅宫守命，食禄驰名。（为巨日同宫格）

巨日申宫守命，亦妙。

巨日寅宫，命立申，食禄驰名。

巨日申宫，命立寅，食禄驰名。

巨在亥宫，日命巳，食禄驰名。

巨日巳宫，日命亥，反为不美。

巨日拱照亦为奇。（假如日午宫，巨在戌宫是也，吉多方论，日忌陷）

子羽才能，巨宿同梁冲且合。（申安命，天同子宫，巨门寅宫，天梁辰宫，又得科权禄左右拱冲）

巨门四煞陷而凶。

巨门羊陀于身命、疾厄，羸黄困弱。

巨门守命，见羊陀，男女邪淫。

巨门陀罗，必生异痣。

巨门陀罗同居身命、疾厄宫，主贫困、体弱、残疾、祖业漂荡、奔波劳碌。

巨火擎羊，终身缢死。（此三星坐守身命，大小二限又逢恶煞，主终身缢死）

巨门火铃，逢恶限，死于外道。（为巨逢四煞格）

巨门火铃，无紫微禄存压制，决配千里，遭凶。

巨门守命，三合煞凑，必遭火厄。

巨门守命，见太阳，吉凶参半。

巨门在兄弟宫，骨肉参商。

巨门在夫妻宫，主生离死别，纵夫妻有对，不免污名失节。

巨门在子女宫，损后方招，虽有而无。

巨门在财帛宫，有竞争。

巨门在疾厄宫，遇羊陀，眼目之疾，煞临，主残疾。

巨门在迁移宫，招是非。

巨门在仆役宫，多怨逆。

巨门在官禄宫，主招刑杖。

巨门在田宅宫，破荡祖业。

巨门在禄德宫，劳心不安。

巨门在父母宫，遭弃掷。

	[天相]


天相守命，若临生旺之乡，虽不逢紫微，若得左右，则职掌权威。

天相守命，左右昌曲相会，位至公卿。

天相守命，若居闲陷之地，也作吉利。

天相陷地，贪廉武破羊陀煞凑，巧艺安身。

天相守命，遇火铃冲破，残疾。

天相守命，廉贞擎羊夹，刑杖难逃。[终身不美，遭横祸，只宜僧道（按天相不可能被贞羊所夹，恐是同宫或会合）]

天相之星女命缠，必当子贵与夫贤。（女命己生人子宫，甲生人午宫，庚生人午宫，俱是贵格）

女命，天相右弼福来临。（女命天相左右诸宫吉，癸生人子宫，癸己生人寅宫，甲庚癸生人申宫，俱是贵格。丑未亥宫不贵。子午卯酉皆少福）

	[天梁]


命宫或对宫有天梁，主有寿。

梁居午位，官资清显。（为寿星入庙格。丁己癸人合格）

天梁守照，吉相逢，平生福寿。（在午宫极佳）

天梁加吉坐迁移，巨商高贾。（加羊陀平常）

天梁庙旺，与天机同宫，工翰墨，善谈兵。

梁同机月寅申位，一生利业聪明。

天梁太阳昌禄会，胪传第一名。

天梁天同聚于命身宫，不怕凶危。

梁同对居巳亥，男浪荡，女多淫。（加羊陀煞凑，多下贱）

梁酉、月巳，却作飘篷之客。

天梁文昌居庙旺，位至台纲。

天梁庙旺，左右昌曲嘉会，出将入相。

天梁天马陷，飘荡无疑。（巳亥申宫安命，天梁失陷，天马同宫是也）

天梁陷地，见羊陀，伤风败俗之流。

天梁陷地，遇火羊破局，下贱孤寡夭折。

天梁、月曜，女淫贫。（梁巳亥，阴寅申，主淫贫。不陷衣禄遂，如陷下贱）

	[七杀]


七杀寅申子午，一生爵禄荣昌。（为七杀朝斗格。吉星凑，合此格，加煞不是）

朝斗仰斗，爵禄荣昌。（七杀守命，旺宫是也。如寅申子午为朝斗，三方为仰斗，入格者富贵）

七杀临身终是夭。（七杀临身命，陷地加凶，依此断）

七杀守命，庙旺，有谋略，见紫微，加见诸吉，必为大将。

七杀守命，庙旺，得左右昌曲拱照，掌生杀之权，富贵出众。

七杀入命身宫，见吉，亦必历受艰辛。不见吉化必夭折。

七杀陷地，巧艺谋生。

七杀廉贞同宫，主残废，又主痨病。

七杀廉贞同位，路上埋尸。（为杀拱廉贞格，会破军于迁移亦然。若陷地加化忌尤凶）

七杀、破军宜出外。（此二星会身命于陷地，主诸般手艺能精，出外可也。杀寅申，破巳亥论）

七杀、破军专依羊铃之虐。

杀临绝地，会羊陀，天年夭似颜回。

七杀羊陀会生乡，屠宰之人。（或主贫且贱）

七杀逢羊陀于疾厄，终身残疾。纵使一生孤独，也应寿年不长。

七杀单居福德，女人切忌，贱无疑。

女命，七杀沉吟福不荣。（男有威权，女无所施）

七杀重逢四煞，腰驼背曲，阵中亡。（杀与火铃，主阵亡。又有疾厄）

七杀临身命，流年羊陀，主灾伤。（逢紫微、天相、禄存，可解）

七杀羊铃，流年白虎，刑戮灾迍。

七杀流羊遇官符，离乡遭配。（岁限俱到）

七杀守照，岁限擎羊，午生人安命卯酉宫，主凶亡。（余宫亦忌。命限三合七杀流羊照命，即七杀重逢）

	[破军]


破军子午宫，无煞，甲癸生人，官资清显，位至三公。（为英星入庙格。丁己生人次之，丙戊生人主困）

破军子午宫，丙戊寅申生人，孤单残疾，虽富贵不耐久，夭折。

破军辰戌丑未宫，丙戊生人，富贵。

破军一曜性难明。（男女命论）

破军廉贞于卯酉陷地，遇羊陀火铃，主官非、争斗、疾病。

武曲破军同宫，入财乡，东倾西败。

破军昌曲同宫于寅，主贵。

破军昌曲同宫，一生贫士。

破军昌曲逢，刑克多劳碌。（破军在卯酉辰戌守命，虽得文昌文曲，亦非全吉。应主刑克劳碌）

破军、贪狼逢禄马，男流荡，女多淫。

破军羊陀同宫，主有残疾。

破军羊陀官禄位，到处乞求。

破军火铃，奔波劳碌，官非争斗。

破军在命身宫，陷地，弃祖离宗。

破军在兄弟宫，骨肉参商。

破军在夫妻宫，主不正，婚姻进退。

破军在子女宫，先损后招。

破军在财帛宫，如汤浇雪。

破军在疾厄宫，致尫羸之疾。

破军在迁移宫，奔走无力。

破军在仆役宫，谤怨逃走。

破军在官禄官，主清贫。

破军在田宅宫，祖业破荡。

破军在福德宫，多灾。

破军在父母宫，刑克，破相。

	[image: image15.png]



	[文昌、文曲]


/ 文昌 /

文昌守命，庙旺见诸吉，文章盖世，功名显赫，尤喜与文曲同宫。

文昌喜金生人，富贵双全，先难后易，中晚有声名。

文昌守命，陷见诸凶，亦主舌辩、巧艺、本事高人。

文昌会太阳、天梁、天同，禄存，主富贵。

文昌武曲于身命，文武兼备。

文昌与廉贞、七杀、羊陀同宫，主诈伪。

文昌贪狼同宫，政事颠倒。

文昌贪狼于巳亥守命，加煞化忌，主粉骨碎尸，夭亡。

文昌巨门同宫，丧志。

文昌破军同宫，主有水灾。

文昌左辅，位至三台。

文科拱照，贾谊年少登科。（论三方）

文昌陷于天伤，颜回夭折。（命有劫空羊陀，限至七杀，羊陀迭并方论）

/ 文曲 /

文曲守命，与文昌同宫，协吉星，为科第之各客，入仕无疑。

文曲单居命身宫，更逢凶曜，亦作无名舌辩之徒。

文曲武曲入庙，逢左右，将相之材。（文曲宜子酉，武曲宜四墓）

文曲武曲旺宫，威名赫奕。（文曲子宫第一，卯酉宫次之。武曲辰宫第一，丑未宫次之）

文曲武曲贪狼于丑限，防溺水之忧。

文曲廉贞同宫，必作公吏。

文曲太阴同宫，九流术士。

文曲贪狼同宫，政事颠倒。

文曲巨门同宫，丧志。

文曲破军同宫，水灾。

文曲廉贞七杀羊陀同到，诈伪。

文曲天梁同宫，位至台纲。（二星同在午安命上格，寅宫次之）

曲子、梁午，拱冲者亦佳。

/ 文昌文曲 /

文昌文曲，为人多学多能。（卯酉辰戌巳宫安命，遇昌曲二星是也）

昌曲夹命最为奇。（假若命在丑宫，文昌在寅，文曲在子是也。不贵即富，吉多方论，此为贵格）

昌曲巳亥临，不贵即当大富。

昌曲临于丑未，时逢卯酉，近天颜。（贾宜卜帝，昌曲未宫，命丑宫。在命兼化吉者方论）

昌曲陷宫凶煞破，虚誉之隆。（凶煞即羊陀空劫）

昌曲己辛壬生人，限逢辰戌虑投河。（如入庙吉。大小限俱到，命坐辰戌者是也）

昌曲陷于天伤，颜回夭折。（命有劫空羊陀，限至七杀羊陀迭并方论）

女人昌曲，聪明富贵只多淫。

杨妃好色，三合文昌文曲。（三合及对宫昌曲照，更会天机太阴，必主淫佚）

昌曲居于福德，必当大权之职。（更得紫微居午宫妙）

日月安命丑未，前后有昌曲左右夹，男命贵而且显。

昌曲廉贞于巳亥，遭刑不善且虚夸。（贪得，作事颠倒。子申二宫贵，吉多美）

文昌文曲会廉贞于巳亥，丧命夭折。（巳亥二宫安命，值之是也。辛生人最忌）

昌曲破军逢，刑克多劳碌。

昌曲破军临寅卯，杀羊冲破定奔波。（谓之从水朝东）

昌曲左右会羊陀，当生异痣。

昌曲禄存，犹为奇特。

禄文拱命，富而且贵。（禄存守命，三合得昌曲拱冲，无不富贵）

	[左辅、右弼]


/左辅/

左辅守命，紫府权禄三合拱照，主文武大贵。

左辅守命，紫府相机昌日月贪武会合，更有右弼同宫，富贵不小，火忌冲破则富贵不久。

左辅守命，羊陀火铃凑合，加巨门七杀天机为下格。

左辅廉贞擎羊同宫，作盗贼且主遭伤。

左府同宫，尊居万乘。（二星同宫辰戌安命，三方吉化拱冲，必居极品之贵）

左辅文昌会吉星，尊居八座。（二星坐守于身命，三主吉拱方论。加煞不是）

左辅在夫妻宫，主人定二婚。

/右弼/

右弼守命，会紫微府相昌曲，终身福厚。

右弼紫府同宫，财官双美，文武双全。

右弼天相福来临。（诸宫遇福，丑未亥三宫不贵，纵贵不久远，若卯酉二陷宫，少称心遂意）

右弼廉贞擎羊同宫，作盗贼且主遭伤。

右弼与诸煞同宫，羊陀火忌冲合，福薄。

右弼在夫妻宫，主人定二婚。

/左辅、右弼/

左辅右弼，秉性克宽克厚。

左辅右弼，终身福厚。（在命宫迁移是也，三方次之）

左右同宫，批罗衣紫。（辰戌安命，正月七月身者。丑宫安命，十月生者。未宫安命，四月生者。卯酉宫安命，八月十二月生者。三方勿论）

墓逢左右，尊居八座之贵。

左右夹命为贵格。（如安命在丑宫，左辅在子宫，右弼在寅宫。三、五、九、十一月生者是也，若不贵则大富）

辅弼夹帝为上品。（紫微守命，左右夹之是也）

左右文昌，位至台辅。

左右魁钺为福寿。（三星同宫命宫，福寿全美。若女命逢之，旺夫益子）

左右单守照命宫，离宗庶出。（身命无正曜是也。若三方合紫微天相天府吉）

辅弼遇财官，衣弼着紫。（命宫有吉星，财官宫左右来朝是也）

左右财官兼夹拱，衣禄丰盛。（如左右同在财帛宫，又或财帛宫在丑，左在子，右在寅，乃是夹也。官禄宫亦同）

左右贞羊，遭刑盗。

左右昌曲逢羊陀，当生异痣。

	[天魁、天钺]


命宫坐贵向贵，或得左右吉聚，无不富贵。

魁临命，钺守身，更迭相守，再得吉星会合，少年必娶美妻，遇难必得贵人成就扶助。

天魁天钺，盖世文章。（为天乙拱命格）

魁钺同行，位至台辅。（假如魁钺守于身命，更兼吉化拱照，无不富贵。三方次之）

魁星临命，位列三台。（紫微守命在午宫，遇文昌天魁同宫是也）

魁钺命身多折桂。（加吉方论，在命身最妙，三方次之）

魁钺夹命为奇格。（如安命在辰宫，魁在卯，钺在巳宫是也）

贵人贵乡，逢之富贵。（身命有魁钺贵人，又兼吉曜权禄来助是也）

魁钺昌曲禄存扶，刑煞无冲台辅贵。（命身妙，三方次之。见刑煞冲会者平常）

魁钺辅星为福寿。（二星在命身诸宫，福寿双全）

魁钺重逢羊铃空劫凑，痼疾尤多。

	[天马]


天马临命身宫，谓之驿马，主好动。喜禄存紫府昌曲守照为吉。

天马禄存同宫，谓之禄马交驰，主大吉利。（忌见煞羊火截路空亡及死绝之乡，多主劳苦）

天马坐妻宫，富贵还当封赠。

天马遇空亡，终身奔走。

天马逢空亡死绝，灾病不利。

女命，天梁遇马，贱而且淫。（天马坐命，三合遇天梁合照是也）

